מביאין לפני בעל הבית קערה שיש בה שלש מצות ומרור וחרוסת וכרפס או ירק אחר <i>(וחומץ או מי מלח)</i> ושני תבשילין אחד זכר לפסח ואחד זכר לחגיגה ונהגו בבשר וביצה <i>הגה: ויסדר הקערה לפניו בענין שאינו צריך לעבור על המצות דהיינו הכרפס יהא למעלה מן הכל והחומץ סמוך לו יותר מן המצה והמצות מן המרור והחרוסת והם יהיו יותר קרובים אליו מן הבשר והביצה (מהרי"ל)</i> והבשר נהגו שיהיה זרוע ונהגו שהבשר יהיה צלי על הגחלים והביצה תהיה מבושלת <i>(והוא הדין צלויה וכן נוהגין בעירנו):</i>